Cotton-Eyed Joe

"Cotton-Eyed Joe" (ג'ו בעל עיני הכותנה) הוא שיר עם אמריקאי מסורתי בעל קשר היסטורי לתקופת העבדות בדרום ארצות הברית. הוא משמש גם כיצירה אינסטרומנטלית סטנדרטית לבנג'ו וכינור בסגנון בלוגראס. בנוסף, הוא היווה השראה למגוון ריקודי זוגות וריקודי שורות בסגנון קאנטרי-ווסטרן, וזכה לפופולריות רבה בארצות הברית ובקנדה בתקופות שונות.

 היסטוריה 
 מקור 
מקורו של השיר "Cotton-Eyed Joe" אינו ברור לחלוטין, אם כי קיימות עדויות לכך שקדם למלחמת האזרחים האמריקאית (1861–1865). הפולקלוריסטית האמריקאית דורותי סקרבורו ציינה בספרה משנת 1925 כי שמעה אנשים שזכרו את השיר עוד לפני המלחמהבספר "On the Trail of Negro Folk-songs". סיפור זה הגיע מאחותה, שלמדה את השיר מ"כושים במטע בטקסס", ומאדם בלואיזיאנה ששמע עבדים שרים אותו בילדותו. לשיר, כמו גם לריקוד הנלווה, היו גרסאות רבות. קיימת סברה שמקור המנגינה הוא באירלנד, לאחר שהמוזיקאי האירי פאדי מולוני מ"The Chieftains" זיהה אותה כניגון עם אירי עתיק שנקרא "The Mountain Top".

 תוכן 
בגרסאותיו המקוריות, השיר מספר סיפור עגום על אהבה אבודה. המילים מספרות על "ג'ו" שלקח את אהובתו של הדובר. הליריקה הייתה שונה מאוד בין גרסה לגרסה, והותאמה למקום בו הושרה. חלק מהגרסאות המקוריות כללו תכנים גזעניים או תיאורים קשים של העבדות. יש הטוענים שהשיר עוסק במחלת מין. המילים המפורסמות בגרסה של רדנקס, "Where did you come from, where did you go?", הן תוספת שהפכה למזוהה עם השיר, אך אינן חלק מהמילים המקוריות העתיקות.

 גרסאות והקלטות 
ממוזער| "ג'ו עם עיני כותנה", בביצוע גיד טאנר ולהקתו "מלקקני הסכינים" (1929).
ממוזער|"ג'ו בעל עיני כותנה", בביצוע גונל הנסמר (1951).הגרסה המודפסת הראשונה של השיר פורסמה על ידי בית ההוצאה לאור האמריקאי "Harper and Brothers" בשנת 1882, והתבססה על זיכרונותיה של הסופרת לואיז קלארק פירנל (ילידת 1850), ששמעה אותו בילדותה באלבמה. גרסה זו משנת 1882 פורסמה מחדש בשנת 1910. לפי הסופרת דורותי סקרבורו, השיר היה מוכר היטב בדרום ארצות הברית עוד לפני מלחמת האזרחים. במהלך השנים, לשיר בוצעו והוקלטו גרסאות רבות, חלקן עם מילים שונות, וחלקן אינסטרומנטליות ללא מילים כלל. הוא זכה לפופולריות וכונה "ההמנון הלאומי של דרום טקסס" ושימש כליווי לריקודים שונים כמו ליווי "הודאון" לריקודי מינסטרל, ריקוד מרובע, ופולקה לזוגותDance Across Texas Betty Casey, University of Texas Press, 1985, p. 17. . בתחילת המאה ה-20, השיר היה מוכר בכל רחבי צפון אמריקה דוברת האנגלית, ומאז 1950, תועדו 134 גרסאות מוקלטות שלו.

המוזיקאים בוב ווילס ואדולף הופנר ולהקתו "סאן אנטוניאנס" הקליטו את השיר. לדברי היסטוריון המוזיקה ביל סי. מאלון, גרסתו של הופנר משנת 1941 היא זו שתרמה במיוחד לפופולריות של השירBill C. Malone, Don't Get above Your Raisin′, University of Illinois Press, 2001, p. 313. . מאוחר יותר, גרסה אינסטרומנטלית של אל דין משנת 1967 נתנה השראה לריקוד מעגל פולקה חדש לזוגות, אשרהמשיך להיות פופולרי בטקסס לאורך שנות ה-70. בגרסת 1975 של "האנציקלופדיה לריקוד חברתי", מופיע ריקוד מעגלי בשם "Cotton-Eyed Joe", שבו הגברים עומדים במעגל פנימי ופונים החוצה, בעוד שהנשים עומדות במעגל חיצוני ופונות פנימה, ושני המעגלים מבצעים רצף של צעדי בעיטה. תושב מטקסס שתיאר את הריקוד בשנות ה-80 של המאה ה-19, הגדיר אותו כגרסה מתוחכמת של "ריקוד עקב-בוהן", שכללה תוספות של צעדי סתימה שדרשו מיומנות רבה. בעשורים האחרונים, הפופולריות של השיר דעכה ברוב ארצות הברית, למעט בחלקים מסוימים בדרום, שם הוא עדיין שיר עם פופולרי.

הכנר האירי פאדי מולוני (מלהקת The Chieftains) זיהה דמיון בין המנגינה העתיקה "The Mountain Top" מבירמינגהאם לבין המנגינה של "Cotton-Eyed Joe".

בשנות ה-40 של המאה ה-20, אמני קאנטרי מערבי ובלוז טקסני-מקסיקני הקליטו גרסאות שונות לשיר. בוב וילס, אחד מחלוצי הז'אנר, הקליט את השיר, וכך גם אדולף הופנר, שהיה מזוהה עם מוזיקה טקסנית-מקסיקנית וקאנטרי. היסטוריון המוזיקה ביל מאלון, בספרו Country Music, U.S.A., מציין כי גרסתו של הופנר משנת 1941 תרמה להפיכת השיר ל"סטנדרט" בקאנטרי המערבי. התאמתו של השיר לסגנונות שונים המשיכה גם במחצית השנייה של המאה. בשנות ה-50, זמר הגוספל והבלוז ג'וש ווייט הקליט גרסה בתור בלדת פולק-בלוז. במקביל, נינה סימון ביצעה את השיר בהופעה חיה בשנת 1959, כחלק מהרפרטואר שלה בסגנון ג'אז-פולק. "Cotton-Eyed Joe" גם הפך לסטנדרט במוזיקת בלו-גראס, בעיקר בקרב נגני בנג'ו וכינור. ביצועים אלה, שהתמקדו בכלי נגינה מסורתיים, תרמו לפופולריות של השיר כקלאסיקה בז'אנר זה.
250px|ממוזער|ריקוד שורה בסגנון דרומי
השיר שולב בריקודים עממיים בדרום ארצות הברית, והפך ללהיט בריקודים חברתיים בשנות ה-50 עד ה-70. גרסה אינסטרומנטלית של להקתו של אל דין משנת 1967 תרמה לפופולריות של ריקוד פולקה עגול לזוגות. תיאורים מתוך ספרי ריקודים עממיים משנת 1975 מתארים ריקוד מעגל בשם "Cotton-Eyed Joe", שבו נשים וגברים מבצעים תנועות מסורתיות בדומה לריקוד מרובע (סקוור דאנס). בשנות השמונים התחזקה גם תופעת ריקודי השורה (line dance), במיוחד בסצנת הקאנטרי הדרומית, כאשר "Cotton-Eyed Joe" פתח לעיתים קרובות את המסיבות האלו. בשיר "If You’re Gonna Play in Texas" (1984) של להקת אלבמה , למשל, משולב קטע המזכיר את "Cotton-Eyed Joe" כפזמון משני.

 גרסאות בולטות 
 1980: גרסה של השיר נכללה בפסקול הסרט Urban Cowboy.
 1985: הגרסה של להקת Moody Brothers הועמדה לפרס גראמי בקטגוריית הביצוע האינסטרומנטלי הטוב ביותר בסוגת הקאנטרי.
 1992: להקת The Chieftains הועמדה לפרס גראמי עבור שיתוף פעולה ווקאלי קאנטרי עם ריקי סקאגס כסולן, באלבום Another Country.
 1994: גרסת היורודאנס של להקת Rednex, בשם "Cotton Eye Joe", הפכה לפופולרית בעולם. הגרסה דורגה במקום הראשון במצעדים בבריטניה, גרמניה, שוודיה, שווייץ, נורווגיה, אוסטריה, ובמצעד אירופה הוט 100, בעוד שבארצות הברית הגיע רק למקום ה-25 בבילבורד הוט 100.
 2024: גרסת להקת Rednex זכתה לתחייה מחודשת וליותר מ־3 מיליארד השמעות ביוטיוב תוך חודש אחד, בעקבות טרנד בטיקטוק שנולד עם סרטון ויראלי בו נגיס עוף שר את השיר.

 משמעויות אפשריות 
הביטוי "cotton-eyed" מקורו במונח עממי שייתכן ומתייחס למספר מצבים:
 השפעת אלכוהול: שיכרות מ"מונשיין" , או עיוורון משתיית מתנול, הגורמים לעיניים להפוך לבנות חלביות.
 מאפיינים פיזיים: אדם שחור עם עיניים כחולות בהירות מאוד, או ניגוד של גוון עור כהה של אנשים שחורים מסביב לעיניהם הלבנות, או בהקשר גזעני למילה "כותנה", כורים מכוסים בעפר שחור למעט עיניהם הלבנות,
 מצבים רפואיים: עיניים שהפכו לבנות חלביות כתוצאה מזיהומים חיידקיים כמו גרענת או עגבת, קטרקט או גלאוקומה.

 קישורים חיצוניים 


 הערות שוליים 

קטגוריה:שירים על דמויות גבריות בדיוניות
קטגוריה:שירים על טקסס